text: Regionsråd stemmer om boykot af Ryanair
  20 april 2015 kl. 17.27
  Region Midt skal tirsdag beslutte, om de vil boykotte lavpris-flyselskabet Ryanair, der har base i Billund.
  Det midtjyske regionsråd skal stemme om et forslag fra SF om en boykot. Det oplyser DR Midt og Vest.
  SF mener, Ryanair underminerer det danske arbejdsmarked. Bliver forslaget vedtaget, skal både politikere og de mange ansatte i Region Midt bruge andre selskaber end lavprisselskabet Ryanair.
  Albertslund Kommune var den første til at boykotte Ryanair.
  